Republika nin Crimea

An Republika nin Crimea sarong sakop pederal nin Rusya, na binibilog nin Crimean Peninsula, luwas an Sevastopol. An teritoryo kaini  iyo an Republikang Autonomo nin Crimea, an subdibisyon nin Ukranya. An Rusya pig'okupar asin pigsugpon an peninsula kan 2014, dawa totoo an pagsugpon dai minimidbid sa lado internasyonal.

An kabesera asin pinakadakulang syudad  namumugtak sa laog kan saiyang pagdulonan iyo an Simferopol, na iyo an ikaduwang pinakadakulang siyudad sa  Crimea. Susog sa 2021 na Rusong senso, an Republika nin Crimea igwang populasyon na 1,934,630.

Historya

2014 na pagsugpon

Kan Pebrero 2014, pakasunod sa 2014 Rebolusyon Ukranyano na nagpatalsik sa pwesto ki Ukranyanong Presidenteng si Viktor Yanukovych, an liderato nin Rusya nagdesidir na "maghingowa nang makabalik an Crimea sa Rusya" (na iyo an pagsugpon kan peninsula), asin pagsakop nin Crimea nin mga Pwersa armada nin Rusya na mayong mga insignias asin kan mga pro-Rusong mga separatista, an teritoryo pirang semana lang nahulog sa epektibong kontrol nin Rusya.

Ngani mapadali an pagsugpon politikalmente, an Parlamento nin Crimea asin an Konseho nin Syudad nin Sevastopol  nagpabalangibog kan 6 Marso, na hayag na paglapas sa Ukranyanong Konstitusyon, nin sarong reperendum mapadapit sa isyu kun masaro sa Rusya, na ini gibohon sa 16 Marso. An nagdadangadang na botohan tinata'wan lugar an mga namamanwaan kun baga an Crimea magsaro sa Rusya na magin pederal na sakop kan Pederasyon nin Rusya, o ibalik an 1992 konstitusyon nin Crimea asin an status kan Crimea bilang parte kan Ukranya. An mga pilian totoo dai ibinali an hapot na pwedeng botohan kun baga an status quo nin Crimea asin Sevastopol manteneron sa panahon na an reprendum ginigibo.

Toltolan

 Pagsugpon nin Crimea kan Rusong Pederasyon
Distrito Pederal nin Crimea
Mga Teritoryongn Pig'iiriwalan sa Europa
Kategoprya:An Politika sa Crimea Kategporya:Mga Republka nin Rusya
Mga Teritoryo asin Nasyon na Ruso an tinataram
An Separatismo sa Ukranya
Mga Estado asin teritoryong natugdas kan 2014
An Pag'okupar nin Rusya sa Ukranya